**PÁLYÁZATI FELHÍVÁS**

**A Szerencsi Regionális Független Vizsgaközpont**

**Feladatkészítő-véleményező szakértői adatbázisába az alábbi feladatokra keres szakértőket:**

* *Szakmai vizsgák projektfeladatainak összeállítására a hatályos Képzési és Kimeneti Követelményeknek megfelelően.*
* *Képesítő vizsgák projektfeladatainak összeállítására a Programkövetelményekben megfogalmazott feladatleírásoknak megfelelően.*
* *Képesítő vizsgák írásbeli vizsgafeladatainak összeállítására a Programkövetelményekben megfogalmazott leírásoknak megfelelően.*
* *Projektfeladatok véleményezésére Szakmai és Képesítő vizsgákhoz.*
* *Írásbeli feladatot véleményezésére Képesítő vizsgákhoz.*

**A Feladatkészítői adatbázisba való bekerülés feltételei:**

**Szakmai vizsgára projektfeladatot készítő szakértő, valamint Képesítő vizsgára írásbeli vagy projektfeladatot készítő szakértő esetében**

* Felsőfokú végzettség és az ágazatnak megfelelő szakképzettség vagy mestervizsga
* Felsőfokú végzettség és az ágazatnak megfelelő szakképesítés vagy mestervizsga
* Legalább érettségi végzettség és az ágazatnak megfelelő szakképesítés.
* Vizsgáztatási tapasztalat előny
* A felkérés időpontjában oktat, vagy szakmájában aktívan dolgozik.

**Szakmai, illetve képesítő vizsgára projektfeladatot illetve írásbeli feladatot véleményező szakértő esetében**

* Felsőfokú végzettség és az ágazatnak megfelelő szakképzettség vagy
* Felsőfokú végzettség és az ágazatnak megfelelő szakképesítés vagy
* Legalább érettségi végzettség és az ágazatnak megfelelő szakképesítés.
* Vizsgafeladatok értékelése, elemzése, készítése terén szerzett gyakorlat előnyt jelent
* Oktatási vagy vizsgáztatási gyakorlat.
* A szakmai vizsgáztatás terén szerzett jártasság.

**A jelentkezéshez megküldendő dokumentumok:**

* *kitöltött és aláírt formanyomtatvány és az abban szereplő nyilatkozatok megtétele*
* *szakmai önéletrajz*
* *3 hónapnál nem régebbi erkölcsi bizonyítvány*

Hiányos pályázati dokumentáció beérkezése esetén a vizsgaközpont emailben tájékoztatást küld a pályázatot benyújtó részére a hiányzó, pótolni szükséges dokumentumok felsorolásával, és határidő közlésével, egy alkalommal lehetőséget teremt annak utólagos megküldésére.

**A pályázat benyújtása**

A pályázónak a felhívás mellékleteként megjelentetett regisztrációs adatlapot, illetve az ahhoz tartozó mellékleteket elektronikus levélben kell benyújtani az alábbi e-mail címre: **info@szerencsivizsgakozpont.hu** **vagy** **fabian.katalin@szerencsivizsgakozpont.hu**

 **Az e-mail tárgyában kérjük feltüntetni: „Feladatkészítő-véleményező szakértői névjegyzék”**

**A pályázat benyújtásának határideje: folyamatos**

A pályázatokat a felhívás visszavonásáig várjuk.

**Az értékelés eredményéről a jelentkezők a regisztrációs lapon megadott e-mail címre értesítést kapnak.**

**Elutasító döntés esetén az értesítő levél tartalmazza az elutasítás indoklással alátámasztott okát. Az elutasítással szemben jogorvoslatnak helye nincs.**

Pályázatra új kérelem ismételten benyújtható, amennyiben az elutasítás oka megszűnt.

A pályázattal kapcsolatban további információt kérhet:

telefonon: **06/30-0123-656 vagy 06/47-200-133**

emailben:**info@szerencsivizsgakozpont.hu**

**fabian.katalin@szerencsivizsgakozpont.hu**

**1. melléklet**

**Adatkezelési tájékoztató**

a Szerencsi Regionális Független Vizsgaközpont által nyilvántartott Feladatkészítői adatbázisba történő jelentkezés során megadott személyes adatok kezeléséhez

1. Az adatkezelő megnevezése, az adatfeldolgozók meghatározása

Adatkezelő: Szerencsi Regionális Független Vizsgaközpont (továbbiakban vizsgaközpont)

Székhely: 3900 Szerencs, Rákóczi út 93.

E-mail: info@szerencsivizsgakozpont.hu

Honlap: www.szerencsivizsgakozpont.hu

Adatvédelmi megbízott: Fábián Katalin

Adatfeldolgozásra a Szerencsi Regionális Független Vizsgaközpont, a Szerencsi Szakképzési Centrum, és a magyarországi akkreditált vizsgaközpontok szakmai irányítási, monitoring, kontrolling és minőségirányítási tevékenységek körében kerülhet sor.

Adatfeldolgozó székhelye: 3900 Szerencs, Rákóczi út 125

Adatfeldolgozó e-mail címe: centrum@szerencsiszc.hu

Adatfeldolgozó honlapjának címe: <https://www.szerencsiszc.hu>

2. Az adatkezelési tájékoztató alapjául szolgáló jogszabályok

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, 2011. évi CXII. törvény az információs önrendelkezési jogról és az információszabadságról.

Az adatkezelés jogalapja: az érintett hozzájárulását adta az általános adatvédelmi rendelet 6. cikk a) pontja szerint.

3. Az adatokhoz való hozzáférés és az adatbiztonsági intézkedések

A személyes adatokhoz az 1. pontban meghatározott jogalanyok kapcsolódó feladatot ellátó munkavállalói jogosultak hozzáférni feladatuk ellátása körében. Kiemelten ilyen az adatbázis létrehozása és az abból történő szelekció.

A vizsgaközpont csak jogszabályban meghatározott módon és célból adja át az általa kezelt személyes adatokat más állami szervek számára.

Így például

- az irattározásra vonatkozó jogszabályok és belső szabályzata alapján a személyes adatot tartalmazó ügyiratait átadja az Iktatási központnak.

- ha a rendőrség/ügyészség/adóhatóság megkeresi a vizsgaközpontot, és a megkeresésben az adott személyes adatokat tartalmazó iratok továbbítását kéri.

A vizsgaközpont a beküldött dokumentumokat elektronikus formában tárolja. Az azokból felállított adatbázist és az abban szereplő személyes adatokat felhőtárhelyen tárolja. A vizsgaközpont megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

4. Az adatkezeléssel kapcsolatos jogok

4.1. A tájékoztatás kéréshez való jog

Az érintett személy írásban tájékoztatást kérhet a vizsgaközponttól arról, hogy

- milyen személyes adatait,

- milyen jogalapon,

- milyen adatkezelési cél miatt,

- mennyi ideig kezeli.

- a vizsgaközpont kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A vizsgaközpont az érintett kérelmét legfeljebb 25 napon belül, az általa megadott elérhetőségre küldött emailben teljesíti.

Az adatkezelés időtartama: hozzájárulás visszavonásáig. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

4.2. A helyesbítéshez/változtatáshoz való jog

Az érintett személy a megadott elérhetőségeken keresztül, írásban kérheti, hogy a vizsgaközpont módosítsa valamely személyes adatát (például bármikor megváltoztathatja az e-mail címét vagy postai elérhetőségét). A vizsgaközpont a kérelmet legfeljebb egy hónapon belül teljesíti, és erről az általa megadott elérhetőségre küldött emailben értesíti. Nem köteles a helyesbítésre az adatkezelő amennyiben a rendelkezésre bocsátott személyes adatok valódisága kétséget kizáróan nem állapítható meg.

4.3. A törléshez való jog

Az érintett személy a megadott elérhetőségeken keresztül, írásban kérheti a vizsgaközponttól a személyes adatainak a törlését.

A törlési kérelmet a vizsgaközpont abban az esetben utasítja el, ha a vizsgaközpontot a jogszabályok a személyes adatok további tárolására kötelezi. A vizsgaközpont a kérelmet legfeljebb egy hónapon belül teljesíti, és erről az e célból megadott elérhetőségre küldött emailben értesíti az érintettet.

4.4. A zároláshoz való jog

Az érintett az 1. pontban megadott elérhetőségeken keresztül, írásban kérheti, hogy a személyes adatait a vizsgaközpont zárolja. A kérelmet a vizsgaközpont haladéktalanul teljesíti, és erről az érintettet az általa megadott elérhetőségen tájékoztatja. A zárolás addig tart, amíg azt az érintett által megjelölt indok szükségessé teszi.

4.5. A tiltakozáshoz való jog

Az érintett az 1. pontban megadott elérhetőségeken keresztül, írásban tiltakozhat az adatkezelés ellen, ha a vizsgaközpont az érintett személyes adatait közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná.

5. Kezelt adatok köre, adatkezelés célja

Az adatbázisban az alábbi személyes adatok kerülnek tárolásra:

név

születési név

anyja neve,

születési hely, idő,

személyazonosító igazolvány száma,

állampolgárság,

nyelvismeret,

TAJ-szám

adóazonosító jel,

lakcím

levelezési cím

telefonszám

e-mail cím,

iskolai végzettség,

munkahely neve,

oktatásban és vizsgáztatásban eltöltött idő, tapasztalat,

bankszámlaszám,

betölteni kívánt feladatkör,

korábbi munkahelyek,

képzettségi adatok

számítógép-felhasználói és egyéb munkával kapcsolatos készségek,

nemzetközi tapasztalat

szakterületen/szakmában szerzett tapasztalat időtartama,

nem oktatásban szerzett munkatapasztalat,

projekt-, vizsgafeladat-készítési tapasztalat,

szakértői/vizsgaellenőri névjegyzékben szereplés ténye,

foglalkoztatás mértéke,

nyugdíjas-e, ha igen, a nyugdíj kezdete

Felmerül, harmadik országba vagy nemzetközi szervezethez történő adattovábbítása ténye: nem

Az adatkezelés célja egy feladatkészítő-véleményező szakértői feladatok ellátásához megfelelő személyek adatait tartalmazó adatbázis felállítása. Az adatbázisból az egyes feladatok teljesítéséhez megfelelő személyek kiválasztása, számukra a vizsgáztatóknak és a feladatok készítőinek szóló továbbképzéseken való részvételi lehetőség felajánlása későbbi megbízásuk céljából.

Személyes adatok gyűjtésének forrása: feladatkészítő-véleményező szakértői feladatok ellátására jelentkező érintett.

6. Az adatkezeléssel kapcsolatos jogérvényesítési lehetőségek

Az érintett az általa tapasztalt jogellenes adatkezelés esetén a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C., ugyfelszolgalat@naih.hu) jogosult panasztételre, illetve polgári pert kezdeményezhet a vizsgaközpont ellen. Az adatvédelmi perek elbírálása a törvényszék hatáskörébe tartozik. A per az érintett lakóhelye vagy tartózkodási helye szerinti törvényszék előtt is megindítható.

Érvényes: 2021. június 7-től

A fenti szabályzatot jelentkezésemmel egyidejűleg megismertem és elfogadom.